शुक्रवार तारीख19.10.18 को आश्विन शुक्ल दशमी पर दशहरा पर्व मनाया जाएगा। शारदीय नवरात्र के विसर्जन में देवी अपराजिता अर्थात विजया का पूजन कर विसर्जन किया जाता है। इसी कारण इसे विजय दशमी भी कहते हैं। इस दिन शस्त्र-पूजा करने का विधान है। दशहरा दस पापों व दस विकारों का शमन करता है। यह पर्व दस दिशाओं व दशदिग्पाल का सूचक है। इस दिन यज्ञ के लिए शमी व पीपल की दो टहनियों से अग्नि उत्पन्न करने का विधान है। इस दिन नवग्रह को शांत रखने के लिए शमी व पीपल की लकड़ी का विशेष महत्त्व है। इस दिन सर्वकार्य सिद्धिदायक 'विजय' मुहूर्त होता है। विजयदशमी पर दुर्गा के साथ राम-दरबार का विधिवत पूजन करने का विधान है। दशहरे के विशेष पूजन व उपाय से हर क्षेत्र में विजय मिलती है व दुर्घटनाओं से मुक्ति मिलती है।